Document ID: 32007R0030

РЕГЛАМЕНТ (ЕО) № 30/2007 НА КОМИСИЯТА
от 15 януари 2007 година
относно определяне на вносни мита в сектора на зърнените култури, приложими от 16 януари 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. за общата организация на пазара на зърнени култури (1),
като взе предвид Регламент (ЕО) № 1249/96 на Комисията от 28 юни 1996 г. относно определяне на правилата за прилагане на Регламент (ЕИО) № 1766/92 на Съвета по отношение на вносните мита в сектора на зърнените култури (2), и по-специално член 2, параграф 1 от него,
като има предвид, че:
(1)
Член 10 от Регламент (ЕО) № 1784/2003 предвижда, че при внос на продуктите, посочени в член 1 от упоменатия регламент, се събират мита според Общата митническа тарифа. Същевременно за продуктите, посочени в параграф 2 от въпросния член, вносното мито е равно на интервенционната цена, валидна за тези продукти при внос, увеличена с 55 %, намалена с вносната цена CIF (стойност, застраховка и навло), приложима към въпросната експедиция. Това мито не може да надвишава ставката от митническата тарифа.
(2)
По силата на член 10, параграф 3 от Регламент (ЕО) № 1784/2003 вносните цени CIF се изчисляват в съответствие с представителните цени за съответния продукт на световния пазар.
(3)
Регламент (ЕО) № 1249/96 посочва правилата за прилагане на Регламент (ЕО) № 1784/2003 по отношение на вносните мита в сектора на зърнените култури.
(4)
Вносните мита се прилагат до влизането в сила на ново определяне.
(5)
С оглед нормалното функциониране на режима на вносните мита следва за изчисляването на последните да се вземат представителните пазарни стойности, установени в рамките на даден референтен период.
(6)
Прилагането на Регламент (ЕО) № 1249/96 води до определяне на вносни мита в съответствие с приложение І към настоящия регламент,
ПРИЕ НАСТОЯЩИЯ РЕГЛАМЕНТ:
Член 1
Вносните мита в сектора на зърнените култури, посочени в член 10, параграф 2 от Регламент (ЕО) № 1784/2003, се определят в приложение І към настоящия регламент въз основа на елементите, посочени в приложение ІІ.
Член 2
Настоящият регламент влиза в сила на 16 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 януари 2007 година.

Labels: 2
17
3
18
15